|  |  |
| --- | --- |
| **Dagsorden** | **Beslutning** |
|  |  |
| Pkt. 01  Godkendelse af dagsordenen | Dagsorden godkendt |
| Pkt. 02  Godkendelse af referat | Referat fra sidste møde blev godkendt og underskrevet. |
| Pkt. 03  Meddelelser | Valg til menighedsrådet er gået godt. På orienteringsmøde og efterfølgende opstillingsmøde blev valgt 5 kandidater og stedfortrædere. Valget er aflyst, da der ved fristens udløb kun var indleveret en gyldig liste. Nyvalgte er Lisbeth Graae Rasmussen og Anja Tarp, mens Bent, Søren og Karsten fortsætter.  Biskoppen har meddelt, at provst Anders Bonde er konstitueret som provst i Skanderborg Provsti indtil ny provst kan tiltræde stillingen.  Der er foretaget stillingsopslag på 2 kirkesangere til Dover, Alling og Tulstrup pastorat.  Provstiudvalget har godkendt menighedsrådets synsudskrift for 2016.  Der er kommet afgørelse fra Fredningsnævnet, og de meddeler ikke dispensation på lovliggørelse af et havehus på adressen Ringvej 24c.  Nyt sogne- /kirkeblad for december udkommer den 24. november.  Der er adventsmøde fredag den 25. nov. på Tulstrup Kro, hvor forfatter Helle Juhl fortæller om Frk. Jensen – Danmarks mest kendte kogebogsforfatter.  Vi har modtaget henvendelse og info om flagermusundersøgelse i østjyske kirker. I Alling kirke er fundet sydflagermus.  Kirkefondet har fremsendt indbydelse til deltagelse i ”Vejkirker”.  Vi har modtaget meddelelse om, at Region Midtjylland har vedtaget en ny råstofplan. |
| Pkt. 04  Regnskaber og budget | **4a. Vedtagelse af budget for 2017.**  Budget for 2017 blev kort gennemgået, herunder ændringer i forhold til oprindeligt indsendt budgetbidrag.  Budget for 2017 for Alling Sogns Menighedsråd, CVR-nr. 17543814, afleveret i økonomiportal den 21-10-2016 14:09 blev godkendt.  **4b. Perioderegnskab for 3. kvartal 2016.**  Foreligger ikke og udskydes til næste møde.  **4c. Provstiets kommentarer til regnskabet for 2015** (hvis de foreligger)  Foreligger ikke og udskydes til næste møde.  **4d. Revisionsprotokollat for kasseeftersyn.**  Den uafhængige revisor har fremsendt revisionsprotokollat vedrørende foretaget beholdningseftersyn. Eftersynet gav ikke anledning til bemærkninger.  Revisionsprotokollat side 98 blev forelagt og underskrevet.  **4c. Eventuelt andet fremkommet materiale vedr. regnskab og budget.**  Det er meddelt, at menighedsrådene ikke længere er omfattet af indskydergarantien på 750 t.kr. Vi bruger Danske Bank og vurderer derfor, at vi har en høj grad af sikkerhed. |
| Pkt. 05  Kirke og kirkegården | Søren oplyste, at der fortsat arbejdes med at finde afløsere, når graver har fri.  Derudover er der ikke andre aktuelle forhold. |
| Pkt. 06  Aktiviteter og opgavefordeling | **6a. Gudstjenester mm.**  Der er Allehelgens gudstjeneste søndag den 6. november.  Karsten laver suppe.  Jette flutes.  Søren søger for øl, vand og vin.  Karsten og Søren laver borddækning.  Vi deler flyers ud i byen.  Der er fælles adventskoncert søndag den 27. november i Dover Kirke med Lyspiger fra Duborg skole.  Vi vil dele nogle flyers ud i byen.  Adventsgudstjeneste søndag den 4. december med efterfølgende kirkekaffe.  **6b. Fælles annoncering i Ry Ugeblad.**  Der har været positive tilmeldinger fra alle sogne i Ry-bladet om en fælles kirkeside i Ry Ugeavis.  Der foreligger nu et oplæg til alle sognene med notat om en fælles kirkeside, bilag om hidtidige og fremtidige udgifter, aftale med Ry Ugeavis og en vedtægt for samarbejde om en fælles kirkeside.  Samarbejdet om en fælles kirkeside skal gøre vores aktiviteter mere synlige med en placering af en kirkeside på en halv side hver 14. dag i Ry Ugeavis på bagsiden.  Det vil medføre en merudgift i forhold til tidligere, som for vores vedkommende er af en begrænset størrelse. Det er ikke en bindende aftale med Ry Ugeavis, men en mængderabataftale.  Vedtægt blev gennemgået, herunder formål, arbejdsopgaver og beskrivelse af samarbejdet, finansiering og administration af samarbejdet og bestemmelser om ophævelse og ændringer mm. i samarbejdet.  Der var en drøftelse af forslaget herunder en vurdering af, hvilken værdi mm. det kan have for os og Ry-bladet. Det er et nyt tiltag, og der er derfor en usikkerhed om resultatet.  Oplæg blev godkendt og vedtægt kan tiltrædes.  Samarbejdet om en fælles kirkeside kan kun blive etableret, hvis alle menighedsråd i Ry-bladet tiltræder vedtægten.  **6c. Efterårsmøde i Aarhus Stifts menighedsrådsforening.**  Der er udsendt indbydelse til efterårsmøde den 7. november 2016 på Diakonhøjskolen. Der er en del fra Alling, som vil deltage.  Søren har arrangeret bustransport, hvor andre sogne også får tilbud om en fælles transport. |
| Pkt. 07  Personalesag | I forbindelse med ansættelse af nye kirkesangere deltager Bendt i udvælgelsen af kandidater.  Ansættelsessamtale og prøvesang er aftalt til den 15. november fra kl. 17, hvor alle medlemmer af menighedsrådene for Dover, Alling og Tulstrup indbydes til at deltage. |
| Pkt. 8  Eventuelt | Der var ikke andre punkter til behandling. |
| Pkt. 11  Næste møde(r) | Næste møde er torsdag den 17. november 2016, hvor der også afholdes et konstituerende møde for det nyvalgte menighedsråd. |

|  |  |
| --- | --- |
| **Tilstede** | Karsten Iversen, Jette Rasmussen, Søren Sørensen, Bendt Svendsen og Erik Bredmose. |
| **Afbud fra** | Helle Echberg |

Alling, den 27/10 2016

underskrifter